กวีประชาไท: แรงบันดาลใจ
ราตรีมโหรีมีเสน่ห์ หริ่งหรีดเรไรร่ำสำเนียงหวานหิ่งห้อยลอยวิบวับกับลำธาร แสงตระการกลางคืนให้ตื่นตาธารสะอาดปราศพิษภัยให้กำเนิด ราตรีเกิดแมลงน้อยลอยมาหาโลกสร้างสรรค์สรรพสิ่งมิ่งขวัญมา คล้ายศรัทธาหน้าที่มีประจำในราตรีที่มืดมิดคิดไม่ถึง สุดแสนทึ่งตรึงตราพาดื่มด่ำแมลงน้อยคอยใครในคืนค่ำ ดั่งมุ่งทำภารกิจบอกทิศไปเหล่าแมลงกลางคืนดาษดื่นชีวิต เป็นญาติมิตรเพื่อนพ้องหากหมองไหม้เป็นเสียงเพลงมโหรีดีต่อใจ กะพริบไฟนำทางอย่างวิเชียรทิวามาดูหนอนซ่อนใบไม้ กว่าจะได้เข้าดักแด้แล้วแปรเปลี่ยนผองผีเสื้อเกื้อหนุนการหมุนเวียน ฉวัดเฉวียนเดียรดาษกลาดเกลื่อนดงพาเกสรดอกไม้ได้แพร่พันธุ์ เจ้าขยันขันแข็งเรี่ยวแรงส่งปีกใส่สีเป็นเสื้อเจือเจาะจง แล้วร่อนลงตรงพุ่มปทุมมาลย์ดอกไม้มีมุ่งหมายได้รื่นรมย์ ช่อน่าชมชูฉ่ำทำน้ำหวานเป็นอาหารให้แมลงแข่งทำงาน บริการแลกเปลี่ยนมาเวียนวนดอกไม้ได้ขยายพันธุ์อันงดงาม ผองชนยามยลมองพ้นหมองหม่นผลงานหมู่ภมรซ่อนเวทมนตร์ ผลักดันดลบันดาลใจไปสู้ทุกข์โลกสร้างคนปนดูแลแก้ปัญหา คนสร้างเทวดาท้าแข่งแต่งสนุกคนนั่นเองเก่งจองล้างหรือสร้างยุค คนจะปลุกคนด้วยกันมาบันดาลคนมีสิทธิ์คิดแข่งขันบันดาลใจ บ้างหวังในฤทธาปาฏิหาริย์ภุมรินบินว่อนร่อนทำงาน ตัวอย่างการสร้างสรรค์นิรันดร์เอย*แด่เธอ เกรต้า ทันเบิร์ก สาวน้อยผู้เอ่ยประโยคนี้ที่ UN How dare you 
ราตรีมโหรีมีเสน่ห์ หริ่งหรีดเรไรร่ำสำเนียงหวานหิ่งห้อยลอยวิบวับกับลำธาร แสงตระการกลางคืนให้ตื่นตาธารสะอาดปราศพิษภัยให้กำเนิด ราตรีเกิดแมลงน้อยลอยมาหาโลกสร้างสรรค์สรรพสิ่งมิ่งขวัญมา
กวีประชาไท,ธุลีดาวหาง,เกรต้า ทันเบิร์ก